Angelos Basinas

Angelos Basinas (gresk: Άγγελος Μπασινάς; født 3. januar 1976 i Khalkida) er en gresk tidligere fotballspiller som sist spilte midtbanespiller i den franske Ligue 1-klubben AC Arles-Avignon. Han kom til klubben i 2010 fra Portsmouth i England.

Klubbkarriere 
Basinas spilte de første ti år av sin seniorkarriere i den greske storklubben Panathinaikos, som han blant annet var med å vinne to seriemesterskap og ett cupmesterskap for. 1. januar 2006 gikk han til RCD Mallorca i den spanske La Liga, der han spilte frem til 1. juli 2008, da han igjen vendte hjem til Hellas og skrev kontrakt med Panathinaikos' erkerivaler AEK Athen. 

Selv om Basinas signerte en treårig kontrakt med Athen-klubben, rakk han bare å spille der i et halvt år. 2. februar 2009 ble han nemlig solgt til Portsmouth i Premier League. Han debuterte for laget 7. februar samme år i en ligakamp mot Liverpool. Sommeren 2010, etter at Portsmouth hadde rykket ned fra Premier League, gikk Basinas til AC Arles-Avignon i Frankrike.

Landslagskarriere 
Basinas er (per august 2010) kaptein for Hellas' landslag, som han debuterte for 18. august 1999 i en kamp mot . I 2004 var han med på å vinne EM i Portugal, etter finaleseier over vertsnasjonen.

Titler 
Gresk liga
 1996 og 2004 med Panathinaikos

Gresk cup
 2004 med Panathinaikos

EM
 2004 med Hellas

Referanser

Eksterne lenker 
 
 Basinas' egen hjemmeside

Greske fotballspillere
Europamestere i fotball
Spillere i Fotball-EM 2004
Spillere i Fotball-EM 2008
Fotballspillere for Panathinaikos AO
Fotballspillere for RCD Mallorca
Fotballspillere for AEK Athen
Fotballspillere for Portsmouth FC
Fotballspillere for AC Arles-Avignon